《忆山中旧游赠坦师》
宋代·张掞

中峰旧名刹，每到竟忘还。
泉泻岩千折，云分屋半间。
松枯知寺古，田少觉僧闲。
师去因怀古，诗成未解颜。

作者简介：（995—1074）齐州历城人，字文裕。张揆弟。幼笃孝。举进士。知益都县，督赋租置里胥不用，而民以时入，石介为献《息民论》。历龙图阁直学士、知成德军。入判太常、司农寺，累官户部侍郎致仕。忠笃诚悫，事兄如父，为乡党矜式。